wickkiey/tamil-wikipedia-chunked huggingface dataset:
# தி ரெவனன்ட்

**தி ரெவனன்ட்** (ஆங்கிலம்:The Revenant) இது 2015 வெளிவந்த அமெரிக்கத் திரைப்படமாகும். இப்படத்தை இயக்கியவர் அலெயாண்ரோ கோன்சாலசு இன்யாரிட்டு என்பவர் ஆவார். மார்க் எல். ஸ்மித் மற்றும் இன்யாரிட்டு ஆகியோரின் திரைக்கதையில்.2002இல் வெளியான மைக்கேல் புன் என்பவர]து "தி ரெவனன்ட்" என்ற நாவலை அடிப்படையாகக் கொண்டு அதே பெயரில் படமாக்காப்பட்டது. 1823இல் ஹியூ கிளாஸின் எல்லைப்புறத்த்தில் வசிக்கும் மனிதர்களின் வாழ்வை விவரிக்கும். அந்த நாவல் 1915 ஆம் ஆண்டில் எழுதப்பட்ட கவிதை "தி சாங் ஆஃப் ஹக் கிளாஸ்" என்பதை அடிப்படையாகக் கொண்டது. இத்திரைப்படத்தில் லியோனார்டோ டிகாப்ரியோ, டோம் ஹார்டி, டோம்னால் லீசன் மற்றும் வில் பவுட்லர் போன்ற நட்சத்திரங்கள் நடித்துள்ளனர்.  
ஆகஸ்ட் 2001 இல் தயாரிப்பாளர் அகிவா கோல்ட்ஸ்மேன் புன்னின் கையெழுத்துப் பிரதியை வாங்கியபோது இப்படத்தின் வளர்ச்சி தொடங்கியது. மற்ற திட்டங்கள் காரணமாக பல தாமதங்களுக்குப் பிறகு, ஆகஸ்ட் 2011 மற்றும் ஏப்ரல் 2014 இல் இன்யாரிட்டு இப்படத்தை இயக்குவதற்கு கையெழுத்திட்டார். இன்யாரிட்டு தான் 'தி ரெவனன்ட்' பணியைத் தொடங்குவதாகவும், டிகாப்ரியோ முக்கியக் கதாபாத்திரத்தில் நடிப்பார் என்றும் உறுதிப்படுத்தினார். படத்தின் முதன்மை புகைப்படம் எடுத்தல் பணியானது அக்டோபர் 2014 இல் தொடங்கியது. படபிடிப்பு எடுக்குமிடம் மற்றும் பணியாளர்களின் தங்குமிடம் போன்றவற்றின் வசதிகள் பற்றிய பணிகளினால் இப்படம் மே முதல் ஆகஸ்ட் 2015 வரை தாமதப்படுத்தின.  
"தி ரெவனன்ட்" டிசம்பர் 16, 2015 அன்று டி.சி.எல் எனற சீனத் திரையரங்கில் திரையிடப்பட்டது. மற்றும் டிசம்பர் 25 அன்று ஒரு சில திரையரங்கில் மட்டும் வெளியிடப்பட்டது. இப்படத்தின் உலகலாவிய பரந்த வெளியீடு | ஜனவரி 8, 2016 அன்று மேற்கொள்ளப்பட்டது. இந்த படம் பெரும்பாலும் நேர்மறையான விமர்சனங்களைப் பெற்றது. மேலும் அதன் நடிப்புக்காக (குறிப்பாக டிகாப்ரியோ மற்றும் ஹார்டியிடமிருந்து), இயக்கம் மற்றும் ஒளிப்பதிவு ஆகியவற்றிகாகப் பாராட்டைப் பெற்றது..  
இப்படம் மூன்று கோல்டன் குளோப் விருதுகளையும் மற்றும் ஐந்து பாஃடா விருதுகளையும் பெற்றது. 88ஆவது அகாதமி விருதுகள் வழங்கும் நிகழ்ச்சியில் இத்திரப்படம் சிறந்த திரைப்படம் மற்றும் சிறந்த துணை நடிகர் (ஹார்டி), சிறந்த இயக்குநர் (இன்யாரிட்டு), சிறந்த நடிகர் (டிகாப்ரியோ), மற்றும் சிறந்த ஒளிப்பதிவு (இம்மானுவேல் லுபெஸ்கி) உள்ளிட்ட 12 பரிந்துரைகள் பெற்றது.  
டிகாப்ரியோ சிறந்த நடிகருக்கான கோல்டன் குளோப் விருதையும் வென்றார். மேலும் ஒரு முன்னணி பாத்திரத்தில் நடித்த ஆண் நடிகரின் சிறந்த நடிப்புக்கான ஸ்கிரீன் ஆக்டர்ஸ் கில்ட் விருது, ஒரு முன்னணி பாத்திரத்தில் சிறந்த நடிகருக்கான பாஃப்டா விருது, மற்றும் சிறந்த நடிகருக்கான விமர்சகர்களின் சாய்ஸ் திரைப்பட விருது போன்றவற்றையும் பெற்றார்.
# தி ரெவனன்ட்

## தயாரிப்பு

### வளர்ச்சி மற்றும் நிதி

மைக்கேல் புன்கேவின் அப்போது வெளியிடப்படாத கையெழுத்துப் பிரதிக்கான உரிமையை தயாரிப்பாளர் அகிவா கோல்ட்ஸ்மேன் கையகப்படுத்தியதன் மூலம், ஆகஸ்ட் 2001 இல் * தி ரெவனன்ட் * இன் வளர்ச்சி தொடங்கியது. படத்தின் திரைக்கதையை டேவிட் ரபே எழுதியிருந்தார். பார்க் சான்-வூக், மற்றும் சாமுவேல் எல். ஜாக்சன் ஆகிய நடிகர்களை மனதில் கொண்டு தயாரிப்புப் பணி தொடங்கியது பின்னர் பார்க இத்திட்டத்திலிருந்து விலகினார். ஸ்டீவ் கோலின் அநாமதேய உள்ளடக்கத்திற்காக நாவலின் புதிய தழுவலை 2010இல் மார்க் எல். ஸ்மித் எழுதும் வரை இந்த வளர்ச்சி நின்று போனது. மே 2010 இல், ஸ்மித் இந்த படத்தை இயக்குவதற்கு ஜான் ஹில் கோட் இணைக்கப்பட்டிருப்பதாகவும், கிரிஸ்டியன் பேல் திரைப்படத்தில் நடிக்க பேச்சுவார்த்தை நடத்தி வருவதாகவும் தெரிவித்தார்.க்டோபர் 2010 இல் ஹில் கோட் இந்த திட்டத்தை விட்டு வெளியேறினார். அவருக்கு பதிலாக ஜீன்-பிரான்சுவா ரிச்செட் இதில் சேர்க்கப்பட்டார். ஆனால் அலெயாண்ரோ கோன்சாலசு இன்யாரிட்டு ஆகஸ்ட் 2011 இல் இயக்குநரக கையெழுத்திட்டார். கோல்ட்ஸ்மேனனும் இப்பத்தை "வீட் ரோட் பிக்சர்சு"டன் தயாரிப்பது உறுதி செய்தார். நவம்பரில், நியூ ரீஜென்சி புரொடக்ஷன்ஸ் அநாமதேய உள்ளடக்கத்துடன் தயாரிக்க இணைந்தது. மேலும் 20ஆம் சென்சுரி பாக்ஸ் நிறுவனம் மூலம் படம் விநியோகிக்கப்படுவது உறுதி செய்யப்பட்டது. சில நாட்களுக்குப் பிறகு, இயக்குநர் இன்யாரிட்டு லியோனார்டோ டிகாப்ரியோ மற்றும் சீன் பென் ஆகிய இருவரும் இரண்டு முக்கிய வேடங்களில் நடித்து வருவதாக கூறினார்.
# தி ரெவனன்ட்

## இதையும் பார்க்க

- Survival film
- *Man in the Wilderness*, a 1971 Western film loosely based on the Hugh Glass story
- *Lord Grizzly*, a 1954 biographical novel by Frederick Manfred, about the Hugh Glass story
# ஆர்மீனிய இராச்சியம்

**ஆர்மீனிய இராச்சியம்** (**Kingdom of Armenia** or **Kingdom of Greater Armenia**), இதனை **பெரிய ஆர்மீனியா** என்றும் ஆர்மீனியப் பேரரசு என்றும் அழைப்பர். பண்டைய அண்மை கிழக்கில் ஆர்மீனிய இராச்சியத்தில் தற்கால சிரியா, தெற்கு மற்றும் கிழக்கு துருக்கி, வடக்கு ஈராக், வடக்கு மற்றும் மேற்கு ஈரான், நடு ஆசியாவின் ஆர்மீனியா மற்றும் ஜார்ஜியா, அசர்பைஜான் பகுதிகள் இருந்தன.  
ஆர்மீனிய இராச்சியம் பண்டைய அண்மை கிழக்கில் கிமு 321 முதல் கிபி 428 முடிய விளங்கியது. இதனை மூன்று அரச வம்சத்தினர் ஆண்டனர். யேர்வந்தசத் வம்சத்தினர் கிமு 331–210 வரையும், அர்தசியாத் வம்சத்தினர் கிமு 189 முதல் கிபி 12 வரையும், அர்சசித் வம்சத்தினர் கிபி 52 முதல் 428 முடியவும் ஆண்டனர்.
# ஆர்மீனிய இராச்சியம்

## வரலாறு

ஆர்மீனியாவை அரார்த்து இராச்சியத்தினர் (கிமு 860 –590) கைப்பற்றினர். பின்னர் கிமு 590-இல் மீடியர்கள் கைப்பற்றி ஆண்டனர். கிமு 331-இல் அகாமனிசியப் பேரரசின் ஒரு மாகாணமாக
ஆர்மீனியா இருந்தது. ஹெலனியக் காலத்தில் கிமு 321-இல் கிரேக்க செலுகிக்கியப் பேரரசில் (கிமு 312–63) ஆர்மீனியா ஒரு மாகாணமாக விளங்கியது.  
கிமு 69-இல் உரோமைப் பேரரசு செலுக்கியப் பேரரசை வீழ்த்தி ஆர்மீனியாவைக் கைப்பற்றியது. கிபி 12 வரை ஆர்மீனியா உரோமைப் பேரரசின் கிழக்கு மாகாணங்களில் ஒன்றாக விளங்கியது.  
உரோமை-பார்த்தியப் போர்களின் (கிமு 54 – கிபி 217) போது, கிபி 52-இல் ஆர்மீனியா இராச்சியத்தின் அர்சசித் வம்சத்தினர் தங்களது முடியாட்சியை நிறுவினர்.  
உரோம-பார்த்தியப் போர்களின் போது ஆர்மீனிய இராச்சியத்தினர் கடுந்துயரம் அடைந்தனர். கிபி 114 - 118 வரை ஆர்மீனியா உரோமைப் பேரரசர் திராயான் கீழ் சிற்றரசாக விளங்கியது. பின்னர் பைசாந்தியப் பேரரசு மற்றும் சாசானியப் பேரரசு கீழ் ஆர்மீனியா சென்றது. கிபி 301-இல் ஆர்மீனியா இராச்சிய மக்கள் ஆர்மீனிய திருத்தூதர் திருச்சபையின் கிறித்துவத்தை பின்பற்றினர்.
ஆர்மீனியா இராச்சியத்தில் ஆர்மீனியம், கிரேக்கம், அரமேயம் மற்றும் ஈரானிய மொழிகள் பேசப்பட்டது.  
பைசாந்தியப் பேரரசு-சாசானியப் பேரரசுகளிடயே கிபி 387-இல் நடைபெற்ற போரின் முடிவில், பைசாந்திய ஆர்மீனியா என்றும், கிபி 428-இல் சாசானிய ஆர்மீனியா என்றும் பிரிக்கப்பட்டது.
# ஆர்மீனிய இராச்சியம்

## ஆர்மீனிய இனப்படுகொலை 1915

1915 ஆம் ஆண்டு ஏப்ரல் 24 ஆம் நாள் துருக்கிய ஒட்டோமன் பேரரசினர் ஆர்மீனியக் கல்விமான்கள் மற்றும் சமூகத் தலைவர்கள் 250 பேரை கொன்ஸ்டண்டீனப்போல் நகரில் கைது செய்தனர். அதன் பின்னர் இராணுவத்தினர் மத்திய கிழக்கில் வாழ்ந்த ஆர்மீனியப் பொதுமக்களை வெளியேற்றி படுகொலை செய்யப்பட்டனர். பெரும்பான்மையான ஆர்மீனியர்கள் புலம்பெயர்ந்து தற்கால ஆர்மீனியா போன்ற நாடுகளில் வசிப்பது இப்படுகொலைகளில் இருந்து தப்பியவர்களே.
# ஆர்மீனிய இராச்சியம்

## இதனையும் காண்க

- ஆர்மீனிய இனப்படுகொலை
- ஆர்மீனியா
# மின்பகுபொருள்

**மின்பகுபொருள்** (*electrolyte*) என்பது நீர் முதலான முனைவுப் பொருட்களில் கரைந்த நிலையில் தம்மூடு மின்னைக் கடத்துகின்ற பதார்த்தமாகும். கரைந்த நிலையில் **மின்பகுபொருள்** பதார்த்தத்தில் நேர் அயனிகளும் மறை அயனிகளும் சுயாதீனப்படுத்தப்படுவதால் அவை கரைசலில் சீராகப் பரவிக் காணப்படும். மின்முறையில் இவை நடுநிலையான பதார்த்தமாகும். இந்த கரைசலினும் ஒரு மின் அழுத்தம் பிரயோகிக்கப்படும் போது, கரைசலில் உள்ள கற்றயன்கள் (நேர் அயனிகள்) எதிர் மின்னி( இலத்திரன்) செறிவு கூடிய மின்வாயினை நோக்கி நகரும். அனயன்கள் (மறை அயனிகள்) மறை மின்னி பற்றாக்குறையான மின்வாயினை நோக்கி நகரும். கரைசலில் ஏற்படும் நேர் மின்னி, மறை மின்னிகளின் எதிரெதிர் நகர்வு மின்னோட்டத்திற்கு ஏற்ப அமையும். மின்பகுபொருள்களாக அதிக கரைதிறன் கொண்ட உப்புகள், காடிகள், காரங்கள் காணப்படும். ஹைதரசன் குளோரைட்டு முதலான சில வாயுக்களும் உயர் வெப்பநிலையிலும் தாழ்ந்த அழுத்தத்திலும் மின்பகு பொருளாகச் செயற்படும். ஏற்றம் பெற்ற தொழிற்பாட்டுக் கூட்டங்களைக் கொண்ட சில உயிரியல் (எ.கா: டி.என்.ஏ, பல்பெப்டைட்டு) மற்றும் தொகுப்புப் பல்பகுதியங்கள் ( எ.கா:பொலிஸ்ரைரீன்) என்பவற்றின் கரைசல்களும் மின்பகுபொருளாகத் தொழிற்படும். தம் கரைசல்களில் அயனாக்கமடையக் கூடிய பொருட்களான சோடியம், பொற்றாசியம், குளோரைட்டு, கால்சியம், மாக்னீசியம், மற்றும் பொசுபேற்று என்பன இத்தகைய மின்பகுபொருட்களாகும்.  
மருத்துவத் துறையில் ஒருவர் நீண்டநாட்களாக தொடரும் வாந்தி அல்லது வயிற்றோட்டம் காரணமாக அல்லது உடலுழைப்புடனான மெய்வல்லுனர் நடவடிக்கைகளில் ஈடுபடுவதால் ஏற்படும் நீரிழப்புக்கு வாய்மூல நீரிழப்பு வைத்தியத்திற்கு மின்பகுப்பு மாற்றீடுகள் வழங்கப்படுகின்றன. வணிக ரீதியிலான மின்பகுப்புக் கரைசல்கள் நோய்வாய்ப்பட்ட சிறுவர்களுக்கு வாய்மூல நீரிழப்பு மருந்துகளும், சீரொ ஓறல்(Suero Oral) மற்றும் விளையாட்டு வீரர்கள் பருக்ககூடிய சிறப்புப் பானங்களும் காணப்படுகின்றன.
# மின்பகுபொருள்

## வரலாறு

சிவன்டெ அரெனியசு 1884 இல் தனது ஆய்வறிக்கை ஒன்றில் திண்மப் பளிங்கு உப்புகள் அவை கரைக்கப்படும் போது அவற்றிலிருந்து ஏற்ற்முள்ள கூறுகளை வெளியிடும் என்பதை முன் வைத்தார். இதற்காக அவர் 1903 இல் வேதியியலுக்கான நோபல் பரிசினைப் பெற்றுக் கொண்டார்.  
அரேனியசு இங்கு விளக்கும் கரைசல் ஆக்கப்படும் போது உப்பு வெளியிடும் ஏற்றம் கொண்ட துணிக்கைகள் என்பதை மைக்கல் பரடே பல வருடங்களுக்கு முன்னரே அயனிகள் எனப் பெயரிட்டார். பரடே மின்பகுப்பின் போது அயனிகள் வெளியிடப் படுவதாக நம்பினார். ஆனால் அரேனியசு மின்னோட்டம் இல்லாத சந்தர்பத்திலும் உப்புக் கரைசலில் அயனிகள் கானப்படுவதை முன்வைத்தார். இதன் அடிப்படையில் கரைசல் ஒன்றில் நடைபெறும் வேதியியல் தாக்கம் என்பது அதன் அயனிகளுக்கிடையில் நிகழும் தாக்கம் என் இவர் காட்டினார். கொண்டவை உயர் மின்கடத்தாறு கொண்ட ஒரு வகைப் பாகுநிலை குறைந்த மின்பகுபொருளாக இருப்பதால் அதிகம் எரிபொருள் கலங்களாகப் பயன்படுகின்றன.
# டாக்டர் ஸ்ட்ரேஞ்ச்

**டாக்டர் ஸ்ட்ரேஞ்ச்** என்பது 2017 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இதே பெயரை கொண்ட மார்வெல் வரைகதை கதாபாத்திரத்தை அடிப்படையாக வைத்து இயக்குநர் இசுகாட் டெரிக்சன் என்பவர் இயக்க, ஜான் இசுபைட்சு, இசுகாட் டெரிக்சன் மற்றும் சி. ரொபேர்ட் கார்கில் ஆகியோர் திரைக்கதை எழுதியுள்ளார்கள். இது மார்வல் திரைப் பிரபஞ்சத்தின் பதிநான்காவது திரைப்படமாகும்.  
இந்த திரைப்படத்தில் 'ஸ்டீபன் ஸ்ட்ரேஞ்ச்' என்ற கதாபாத்திரத்தில் பிரபல ஆங்கிலத் திரைப்பட நடிகர் பெனடிக்ட் கம்பர்பேட்ச் என்பவர் நடிக்க, இவருடன் சிவெட்டல் எஜியோஃபர், ரேச்சல் மெக்காடம்ஸ், பெனடிக்ட் வோங், மைக்கேல் ஸ்டுல்பர்க், பெஞ்சமின் பிராட், ஸ்காட் அட்கின்ஸ், மேட்ஸ் மிக்கெல்சன், டில்டா ஸ்விண்டன் போன்ற பலர் முக்கிய கதாபாத்திரங்களில் நடித்துள்ளார்கள்.  
இந்த திரைப்படத்தை மார்வெல் ஸ்டுடியோ தயாரிக்க, வால்ட் டிஸ்னி ஸ்டுடியோஸ் மோஷன் பிக்ஸர் என்ற நிறுவனம் மூலம் அக்டோபர் 13, 2016 ஆம் ஆண்டு ஆங்காங் நாட்டிலும் நவம்பர் 4, 2016ஆம் ஆண்டு முதல் ஐக்கிய அமெரிக்கா மற்றும் உலகம் முழுவதும் முப்பரிமாணம் மற்றும் ஐமேக்ஸ் தொழில்நுட்ப காட்சிகளுடன் வெளியாகி 677.7மில்லியன் அமெரிக்க டொலர் வசூல் செய்தது. இந்த திரைப்படத்தின் இரண்டாம் பாகம் 2021 ஆம் ஆண்டு வெளியாக திட்டமிடப்பட்டுள்ளது. இந்தியாவில் தமிழ், தெலுங்கு மற்றும் ஹிந்தி மொழிகளில் மொழிமாற்றம் செய்யப்பட்டு வெளியானது என்பது குறிப்பிடத்தக்கது.  
இந்த திரைப்படத்தின் இரண்டாம் பாகம் டாக்டர் ஸ்ட்ரேஞ்ச் இன் த மல்டிவெர்ஸ் ஆப் மேட்னெஸ் என்ற பெயரில் மார்ச்சு 25, 2022 ஆம் ஆண்டு வெளியாவுள்ளது.
# டாக்டர் ஸ்ட்ரேஞ்ச்

## கதைச் சுருக்கம்

டாக்டர் ஸ்ட்ரேஞ்ச் என்பவர் அமெரிக்காவில் தலை சிறந்த அறுவை சிகிக்சை நிபுணர். இதனால் பணமும் புகழும் வர இவருக்கு திமிர் பிடித்தவனாக மாறுகிறான். விதிகளை மீறுவது பற்றி எந்தத் தயக்கமும் இல்லாமல், காரியத்தை முடிப்பதில் மட்டுமே அக்கறை கொண்ட லட்சியவாதியும் கூட. விதியின் சதியால் அவருக்கு மிக மோசமான ஒரு விபத்து நிகழ்கிறது. இதனால் கை விரல்கள், பலத்த சேதத்திற்கு உள்ளாகி எந்தப் பொருளையும் நடுக்கமின்றிப் பிடிக்கும் பலமற்றுப் போய் விடுகிறது. இவனின் சொத்துக்கள் எல்லாம் மருத்துவ செலவுக்கு போக இவனை அரவணைத்து எல்லா உதவிகளையும் செய்யும் நண்பியாக . ஒரு நாள் இவனின் திமிரால் அவரும் விட்டுச்செல்ல இவன் தன்மைப்பட்டான்.  
நவீன மருத்துவம் கைவிட்ட நிலையில், கமார்-தாஜ் எனும் இடத்தைத் தேடி நேபாளத்தில் உள்ள காட்மாண்டுக்குப் பயணிக்கிறார். அங்கு என்பவரை சந்திக்கிறான் முதலில் மந்திரங்களை நம்பாத அவன் கால போக்கில் அதை உணர்ந்தான். ஒரு கட்டத்தில் இவனின் விடா முயற்சியால் ஒரு மந்திரகளில் ஓரளவு தேர்ச்சி பெற்றான். அதே தருணம் காலமும் மரணமும் மனித இனத்தின் மீதான அவமானம் எனக் கருதுகிறான் கெசிலீயஸ். இவனும் மந்திரங்களை சரியான முறையில் பயிற்றவன். அந்த அவமானத்தைக் களைய வேறொரு பரிமாணத்தில் இருக்கும் டொர்மாமுவைப் பூமிக்கு அழைக்கிறான். அண்டத்தைக் கைப்பற்றும் இச்சையுடைய டொர்மாமுவிடமிருந்து பூமியை டாக்டர் ஸ்ட்ரேஞ்ச் சூப்பர் ஹீரோவாக உருமாறி எப்படிக் காப்பாற்றுகிறார் என்பது தான் கதை.
# டாக்டர் ஸ்ட்ரேஞ்ச்

## நடிகர்கள்

- பெனடிக்ட் கம்பர்பேட்ச் - ஸ்டீபன் ஸ்ட்ரேஞ்ச்
- ஒரு அமெரிக்க புகழ் பெற்ற வைத்தியர் மற்றும் ஒரு திமிர் பிடித்த திறமைசாலி விஞ்ஞானி. விதிகளை மீறுவது பற்றி எந்தத் தயக்கமும் இல்லாமல், காரியத்தை முடிப்பதில் மட்டுமே அக்கறை கொண்ட லட்சியவாதியும் கூட.
- சிவெட்டல் எஜியோஃபர் - கார்ல் மோர்டோ
- மந்திர சக்திகளை முறையாக கற்றவன். ஏன்ஷியன்ட் ஒன் என்பவருக்கு மிகவும் நம்பிக்கைக்குரிய நெருக்கமான நண்பன் மற்றும் ஒரு வழிகாட்டியாக இருக்கிறார்.
- ரேச்சல் மெக்காடம்ஸ் - கிறிஸ்டின் பால்மர்
- அவசர பிரிவில் அறுவை சிகிக்சையாளர். இவர் ஸ்டீபன் ஸ்ட்ரேஞ்சை காதலிக்கின்றார்.
- பெனடிக்ட் வோங் - வோங்
- மந்திர புத்தகங்களுக்கு காவலாளியாக இருப்பவர் மற்றும் ஸ்டீபன் ஸ்ட்ரேஞ்ச்சின் சிறந்த நண்பன்.
- மைக்கேல் ஸ்டுல்பர்க் - நிக்கோடெமஸ் வெஸ்ட்
- பெஞ்சமின் பிராட் - ஜொனாதன் பாங்போர்ன்
- ஸ்காட் அட்கின்ஸ் - லூசியன்
- மேட்ஸ் மிக்கெல்சன் - கேசிலிஸ்
- ஏன்ஷியன்ட் ஒன் என்பவரிடம் மந்திரங்களை கற்றுவிட்டு அவருக்கு எதிராகவே மந்திரங்களை கேட்ட எண்ணத்திற்கு பாவிப்பவன். இவனால் ஏன்ஷியன்ட் ஒன் என்பவர் கொல்லப்படுகிறார். இதன் காரணமாக ஸ்டீபன் ஸ்ட்ரேஞ்ச்க்கு எதிரியாகின்றான்.
- டில்டா ஸ்விண்டன் - ஏன்ஷியன்ட் ஒன்
- மந்திர பள்ளிக்கூடத்தின் தலைவி. மிகவும் தைரியமானவர் மற்றும் மந்திரங்களில் மிகவும் தேர்ச்சி பெற்றவர். ஸ்டீபன் ஸ்ட்ரேஞ்ச்க்கு மந்திரங்களை முறையாக கற்றுக்கொடுப்பவர்.
# டாக்டர் ஸ்ட்ரேஞ்ச்

## நடிகர்களின் தேர்வு

இந்த திரைப்படத்தில் நடித்திருக்கும் நடிகர் பெனடிக்ட் கம்பர்பேட்ச் என்பவர் இவர் ஒரு ஆங்கில மேடை நாடகம், தொலைக்காட்சி மற்றும் திரைபபட நடிகர் ஆவார். இந்த திரைப்படத்தின் மூலம் இவர் ஒரு சிறந்த சூப்பர் ஹீரோ ஆனார். ஏன்ஷியன்ட் ஒன் என்ற கதாபாத்திரத்தில் நடித்த நடிகை டில்டா ஸ்விண்டன் என்பவர் இவர் 1986ஆம் ஆண்டு முதல் பல திரைபபடங்கள் தொலைக்கடைகளின் நடித்துவருகிறார். இந்த திரைபபடத்தின் இவரின் கதாபாத்திரம் இவருக்கு பொருந்தியுள்ளது.
# டாக்டர் ஸ்ட்ரேஞ்ச்

## படத்தின் சிறப்பம்சம்

1. இந்த திரைபபடத்தின் விஷுவல் காட்சிகள் மிக அற்புதமாக காட்சிப்படுத்தப்பட்டுள்ளது.
1. ஏன்ஷியன்ட் ஒன் அவரின் சண்டை காட்ச்சிகள் மற்றும் சாலைகள் மற்றும் கட்டிடங்களை சகட்டுமேனிக்குச் சதுரமாகத் திருப்பும் காட்ச்சிகள் பிரமிக்கவைக்கின்றது.
1. இந்த திரைப்படத்தில் செய்யப்படும் அறுவை சிகிசைகளின் காட்சிகள் நாவினத்துவத்தை காட்டுகின்றது.
# விக்கிப்பீடியா:Statistics/weekly/27-Oct-2019
# வேழக்கரும்பு

**பேய்க்கரும்பு**, **கொறுக்காந் தட்டை**, **வேழக்கரும்பு** (*Saccharum arundinaceum*, பொதுவாக *hardy sugar cane* என்று அழைக்கப்படுகிறது.) என்பது தெற்கு ஆசியாவின், இந்தியாவைச் சேர்ந்த ஒரு புல் இனம் ஆகும்.  
இது தமிழ் மொழியில் *நாணல்* என்று பொதுவாக அழைக்கப்படுகிறது. அசாமிய மொழியில் *மேகிலா குய்யார்* ( মেগেলা কুঁহিয়াৰ ) என்று அறியப்படுகிறது. இதில் *குய்யார்* என்ற சொல்லின் பொருள் கரும்பு ஆகும்.  
இத்தாவரம் இந்தியாவின் அசாம் மாநிலத்தில் உள்ள காசிரங்கா தேசியப் பூங்காவின் புல்வெளிகளில் இந்த இனம் அகணிய உயிரியாக காணப்படுகிறது.  
இதன் சங்க இலக்கியப் பெயர் வேழம் என்பதாகும். தற்காலத்தில் வேழக்கரும்பு, பேய்க்கரும்பு கொறுக்காந் தட்டை என்றும் பொதுவாக நாணல் என்றும் அறியப்படுகிறது. இனிய சாற்றைக் கொண்ட கரும்பு மென் கரும்பு என்றும், சாறில்லாத நாணலை, 'வேழக் கரும்பு' என்றும் கூறுவர். இதனைப் பேய்க்கரும்பு என்பாரும் உளர்.  
வேழம் என்பது மூங்கில், கரும்பு, யானை முதலிய பொருள்களிலும் வழங்கப்படும். "வேழம்" கரும்பிற்கு மிக நெருங்கியது எனினும் உட்கூடு உள்ளது; மெல்லியது; கரும்பு போன்று நீளமானது. தாவர இயலில் இதுவும் கரும்பும் ஒரே பேரினத்தைச் சார்ந்தவையாகும். வேழத்திலிருந்துதான் கரும்பு தோன்றியிருக்கக்கூடும் என்று கருதுவர் தாவரவியல் அறிஞர்கள். இதில் மூங்கிலைப் போல உட்கூடும் கணுக்களும் உள்ளமையின் வேழம் மூங்கிலுக்கும் பெயராதலன்றி மூங்கிலுடன் நெருங்கியது. வேழம், கரும்பு, மூங்கில் ஆகியவை புறக்காழ் உடையனவாதலின் "புல்" எனப்படும். வேழம் தாவர இயலில் ஒருவகையான புல் (நாணற்புல்) ஆகும். இதன் குரோமோசோம் எண்ணிக்கை 2n= 40, 60 எனப் பிரிமெர் (1925, 1934) கணக்கிட்டுள்ளார்.
# வேழக்கரும்பு

## விளக்கம்

இது ஒரு புதர்ச்செடி ஆகும். இது கரும்புச் செடியைப் பெரிதும் ஒத்தது. இதுவும் 20 அடி உயரம் வரை வளரும். கணுக்களை உடையது. இதன் இலைகள் ஆறு அடி வரை நீளமும் 1-2 அங்குல அகலமும் உடையது.
# வேழக்கரும்பு

## மலர்

இதன் மலர் கரும்பைப் போன்றது. கலப்பு மஞ்சரி. இது 'கல்ம்' என்ற தண்டின் நுணியில் கிளைத்து வள்ரும். வெண் சாமரை போன்று வெண்ணிறமாக இருக்கும். மேலும் எல்லா வகையிலும் கரும்பின் மலரை ஒத்ததாக இருக்கும்.
# வேழக்கரும்பு

## பயன்கள்

வேழக்கரும்பு மூங்கில் அமைப்பில் குச்சியாக அமைந்திருப்பதால், தண்டு என்ற குச்சிகள் கூரை வீட்டிற்குக் கட்டுக் குச்சிகளாகப் பயன்படும். இதன் மூலம் தட்டி முதலியனவும் செய்யப்படுகின்றன.
# வேழக்கரும்பு

## இலக்கியங்களில்

வேழத்தின் தண்டில் உட்கூடு உண்டென்பதை ஐங்குறு நூறு கூறும்.  
*நூற்றிதழ்த் தாமரைப் பூச்சினை சீக்கும்*  
*காம்புகண்டன்ன தூம்புடை வேழம்* -ஐங்குறுநூறு. 20:2-3  
*வேழம் கிரைத்து வெண்கோடு விரைஇ*  
*தாழை முடித்து தருப்பை வேய்ங்த*  
*குறியிறைக் குரம்பை பறியுடை முன்றில்* -பெரும்பா. 26 3.-2 65  
வேழம் கரும்பை ஒத்த புதர்ச் செடி. இதுவும் வெள்ளிய துணர்விட்டுப் பூக்கும். மருத நிலத்தின் துறையில் வளர்ந்து நீராடும் மகளிருக்குத் துணை நிற்கும். பூங்கொத்துக் கவரியைப் போன்றது என்றெல்லாம் புலவர் பாடுவர்.  
*புதல்மிசை நுடங்கும் வேழ வெண்பூ* -ஐங். 17:1  
*கரைசேர் வேழம் கரும்பின் பூக்கும்* - ஐங். 12:1  
*புனல் ஆடு மகளிர்க்குப் புணர்துணை உதவும்*  
*வேழ மூ துார் ஊரன்* -ஐங். 15: 2-3  
*பரியுடை நன்மான் பொங்கு உளை அன்ன*  
*அடைகரை வேழம்வெண்பூ* -ஐங். 13:1-2  
வேழத்தின் பூவும் கரும்பின் பூவைப் போல மணமற்றது. ஆதலின் இதனைச் சூடுவாரிலர் ஆயினும் பரத்தையர் தமக்கு இசைவாரை அறியவேண்டி இதனைப் பயன்படுத்தினர். நள்ளிரவில் இப்பூவை விற்பதுபோல இதனைக் கையிற்கொண்டு திரிவர். எதிர்ப்படும் ஆடவரிடம் இதனை விலை கூறுவதுபோலக் கொடுத்துப்பார்ப்பர். அவர் ஏற்றால் தமக்கு இசைந்ததாகக் கொள்வர். இதனை ஒரம்போகியார் கீழ்கண்ட பாடலில் பாடுகின்றார்.  
*அடைகரை வேழம் வெண்பூப் பகரும்*  
*தண்துறை ஊரன் பெண்டிர்* (பரத்தையர்)  
*துஞ்சுஊர் யாமத்தும் துயில் அறி யலரே*
-ஐங்குறுநூறு 13:1-4
# சேபிள்

**ரெனா மார்லெட் லெஸ்னர்** ( ஆகஸ்ட் 8, 1967 இல் பிறந்தார்), **சேபிள்** என்று பரவலாக அழைக்கப்படுபவர், ஒரு அமெரிக்க வடிவழகி, நடிகை மற்றும் ஓய்வுபெற்ற தொழில்முறை மல்யுத்த வீரர் ஆவார் . இவர் முதன்மையாக உலக மற்போர் மகிழ்கலை நிறுவனத்தில் சேபிள் என்ற மேடைப்பெயரில் விளையாடியதன் மூலம் பரவலக அறியப்பட்டார். இவர் 1996 முதல் உலக மற்போர் மகிழ்கலை நிறுவனத்துடன் ஒப்பந்தம் செய்து மல்யுத்தப் போட்டிகளில் பங்குபெற்றார். லூனா வச்சன் மற்றும் ஜாக்குலின் ஆகியோருடன் போட்டியிட்டு இரண்டாவது உலக மற்போர் சங்க மகளிர் வாகையாளர் ஆனார் . &nbsp; பாலியல் துன்புறுத்தல் மற்றும் பாதுகாப்பற்ற வேலை நிலைமைகள் ஆகியவற்றைக் காரணம் காட்டி நிறுவனத்திற்கு எதிராக மில்லியன் கணக்கான டாலர்களை நஷ்ட ஈடாக வழங்க வேண்டும் என நிறுவனத்திற்கு எதிராக வழக்கு தொடர்ந்தார்.  
2003 ஆம் ஆண்டில், இவர் உலக மற்போர் மகிழ்கலை நிறுவனத்திற்குத் திரும்பி *டோரி வில்சனுடன்* மோதலில் ஈடுபட்டார், மேலும் வின்ஸ் மக்மஹோனின் எஜமானி என்ற மற்றொரு கதைக்களத்திலும் இவர் ஈடுபட்டார். 2004 ஆம் ஆண்டில், இவர் தனது குடும்பத்துடன் அதிக நேரம் செலவிட வேண்டும் என்ற நோக்கில் நிறுவனத்தை விட்டு வெளியேறினார். மல்யுத்தத்திற்கு வெளியே, இவர் ஒரு பாலியல் சின்னமாக கருதப்படுகிறார் மற்றும் *பிளேபாயின்* அட்டைப்படத்தில் மூன்று முறை இடம்பெற்றுள்ளார். *பசிபிக் ப்ளூ*, உள்ளிட்ட பல தொலைக்காட்சித் தொடர்களில் இவர் விருந்தினராக நடித்தார், மேலும் *கார்க்கி ரோமானோ* படத்தில் தோன்றினார்.
# சேபிள்

## ஆரம்ப கால வாழ்க்கை

ரேனா கிரீக் புளோரிடாவின் ஜாக்சன்வில்லில் பிறந்தார். நவம்பர் 15, 1998 அன்று சர்வைவர் சீரிஸில் மகளிர் வாகையாளர் பட்டத்திற்காக நடைபெற்ற போட்டியில் சேபலிடம் தோல்வியடைந்தார். இந்த நேரத்தில், யுஎஸ்ஏ நெட்வொர்க் நிகழ்ச்சியான *பசிபிக் ப்ளூவின்* எபிசோடில் ரேனா தோன்றினார். அங்கு வின்ஸ் மற்றும் ஷேன் மக்மஹோனுக்கு அடிபணிந்த பாத்திரத்தில் நடிக்க வேண்டிய கட்டாயம் ஏற்பட்டது, ஆனால் சில காட்சிகள் மட்டுமே பொதுமக்கள் பார்வைக்கு காட்சிக்கு வைக்கப்பட்டன.
# மட் ஹார்டி

**மத்தேயு மூர் ஹார்டி** (Matthew Moore Hardy பிறப்பு: செப்டம்பர் 23, 1974) ஒரு அமெரிக்க தொழில்முறை மல்யுத்த வீரர், தற்போது உலக மற்போர் மகிழ்கலை நிறுவனம் உடன் ஒப்பந்தம் செய்து மல்யுத்தம் செய்து வருகிறார், அங்கு இவர் ஸ்மாக்டவுன் நிகழ்ச்சியில் தனது உடன் பிறந்த சகோதரர் ஜெஃப் உடன் இணைந்து செயல்படுகிறார், அங்கு இவர்கள் கூட்டாக தி ஹார்டி பாய்ஸ் என்று அழைக்கப்படுகிறார்கள் . மூன்று தனித்தனி தசாப்தங்களில் மல்யுத்தம் செய்த ஹார்டி, பல்வேறு விதமான பாங்குகள் , தன்மை மாற்றங்கள் மற்றும் சமூக ஊடகங்களைப் பயன்படுத்துவதன் மூலம் தனது புகழை தக்க வைத்துக் கொண்டார். 2002 ஆம் ஆண்டில், ஹார்டி உலக மற்போர் மகிழ்கலை நிறுவனத்தில் தனி நபராக மல்யுத்தப் போட்டிகளில் விளையாடத் துவங்கினார். 2016 ஆம் ஆண்டில் இவர் மீண்டும் மல்யுத்தப் போட்டிகளில் பங்குபெறத் துவங்கியது முதல் பல விருதுகளை பெற்றார். இதில் இரண்டாவது சிறந்த ஜிம்மிக் விருது குறிப்பிடத்தக்கது ஆகும்.  
உலக மல்யுத்த சங்கத்தின் இணை வாகையாளர் பட்டத்திற்காக நடைபெற்ற *மேஜைகள் , ஏணிகள் மற்றும் நாற்காலிகள்* போட்டிகளில் ஹார்டிஸ் சகோதரர்கள் பங்கேற்றதன் மூலமாக இவர்கள் பரவலாக அறியப்பட்டனர். மல்யுத்த வீரராக, இவர் 14 முறை உலக இணை வாகையாளர் பட்டத்தினை வென்றுள்ளார் ஆறு முறை டபிள்யு டபிள்யு எஃப் / உலக இணை வாகையாளர் பட்டம் , மூன்று முறை டபிள்யு டபிள்யு இ / ரா இணை வாகையாளர் வாகையாளர் பட்டம் , ஒரு முறை ஸ்மாக்டவுன் இணை வாகையாளர் வாகையாளர் பட்டம் , ஒரு ரோஹ் வேர்ல்ட் இணை வாகையாளர் வாகையாளர் பட்டம் , ஒரு டபிள்யூ.சி.டபிள்யூ இணை வாகையாளர் பட்டம் மற்றும் இரண்டு டி.என்.ஏ உலக இணை வாகையாளர் பட்டம் போன்ற பட்டங்களை தனது சகோதரருடன் இணைந்து பெற்ருள்ளார் . ஒற்றையர் மல்யுத்த வீரராக, ஹார்டி மூன்று முறை உலக வாகையாளர் பட்டம் வென்றுள்ளார். இரண்டு முறை டி.என்.ஏ உலக மிகுகன வாகையாளர் பட்டம் மற்றும் ஒரு ஈ.சி.டபிள்யூ வாகையாளர் பட்டத்தினை வென்றார் .  
ஹார்டி தொழில்முறை மல்யுத்த வீரர் ரெபேக்கா "ரெபி ஸ்கை" ரெய்ஸை மணந்தார், இவர்களுக்கு இரண்டு குழந்தைகள் உள்ளனர், மேக்சல் 2015 இல் பிறந்தார் மற்றும் வொல்ப்காங் க்ஸாண்டர் 2017 இல் பிறந்தார். ஹார்டியும் அவரது குடும்பத்தினரும் பெரும்பாலும் சமூக ஊடகங்களில் முன்னிலை வகிக்கின்றனர். ஹார்டி 2013 *புரோ மல்யுத்த வீரர்கள் Vs ஜோம்பிஸ்* திரைப்படத்தில் நடிகராகவே திரையில் தோன்றினார்.மற்றும் மல்யுத்தத்திற்கு வெளியே பல்வேறு தொலைக்காட்சி நிகழ்ச்சிகளில் பங்கேற்றார். " *ட்விஸ்ட் ஆஃப் ஃபேட்: தி மாட் மற்றும் ஜெஃப் ஹார்டி ஸ்டோரி* " என்ற ப்ளூ-ரே தொகுப்பிலும் இவர் இடம்பெற்றுள்ளார், மேலும் அவரது சகோதரருடன் " *தி ஹார்டி பாய்ஸ்: எக்சிஸ்ட் 2 இன்ஸ்பயர்* " போன்ற சுயசரிதைகளைதனது சகோதரருடன் இணைந்து எழுதியுள்ளார்.
# மட் ஹார்டி

#### தி ஹார்டி பாய்ஸ் (1998-2001)

ஹார்டி சகோதரர்களுக்கு உலக மல்யுத்த சங்கத்தில் ஒப்பந்தங்கள் வழங்கப்பட்டு முன்னாள் மல்யுத்த வீரர் டோரி ஃபங்க், ஜூனியர் அகியோரிடன் பயிற்சிக்கு அனுப்பப்பட்டனர். இதனை ஹார்டி பாய்ஸ் சிறப்பாக பயன்படுத்தினர். இருவரும் மைக்கேல் ஹேஸை என்பவரை மேலாளராக தேர்ந்தெடுத்தனர்.
# இசுடசி கிப்ளர்

**இசுடசி ஆன்-மேரி கிப்ளர்** (Stacy Ann-Marie Keibler பிறப்பு: அக்டோபர் 14, 1979) ஒரு அமெரிக்க நடிகை, நடனக் கலைஞர் மற்றும் வடிவழகி, அத்துடன் முன்னாள் உற்சாகமூட்டும் பெண்மணி மற்றும் ஓய்வுபெற்ற தொழில்முறை மல்யுத்த வீரர் ஆவார், குறிப்பாக உலக சாம்பியன்ஷிப் மல்யுத்தம் மற்றும் உலக மல்யுத்த பொழுதுபோக்குகளில் கலந்துகொண்டதன் மூலம் இவர் பரவலாக அறியப்படுகிறார்.  
கீப்லர் *டான்சிங் வித் தி ஸ்டார்ஸில்* ஒரு போட்டியாளராக இருந்தார் அதன் இரண்டாம் பருவத்தில், இவர் மூன்றாவது இடத்தைப் பிடித்தார். *வாட் அபவுட் பிரையன்*, *ஜார்ஜ் லோபஸ்* மற்றும் *அக்டோபர்* ரோட் போன்ற பிற ஏபிசி தொடர்களிலும், சிபிஎஸ் சிட்காம் *ஹவ் ஐ மெட் யுவர்* மதரின் 100 வது நிகழ்ச்சியிலும் யுஎஸ்ஏ நெட்வொர்க் ஷோ நிகழ்ச்சியான *சைக் என்பதிலும் இவர் தோன்றியுள்ளார்* . கீப்லர் மாதிரியாகவும், *மாக்சிம்* மற்றும் *ஸ்டஃப்* பத்திரிகைகளில் தோன்றினார்.  
டபிள்யூ சி டபிள்யூவில் நைட்ரோ கேர்ள்ஸின் ஒருவராக தனது தொழில்முறை மல்யுத்த வாழ்க்கையைத் தொடங்கினார். 2001 ஆம் ஆண்டில் டட்லி என்பவருக்கு மேலாளராக இருந்தார்.பின்னர் ஸ்காட் ஸ்டெய்னர் என்பவருக்கும் மேலாளராக இருந்தார். 2006 ஆம் ஆண்டில் தெ ஹரிகேன் மற்றும் ரோசி ஆகியோருடன் இணைந்து விளையாடினார். அப்போது சூபர் ஸ்டேசி எனும் பெயரில் அழைக்கப்பட்டனர்.  
கீப்லர் ஒரு பாலியல் சின்னமாக கருதப்படுகிறார் மற்றும் வழக்கத்திற்கு மாறாக நீண்ட கால்களுக்கு பெயர் பெற்றவர். தனது மூன்றாவது வயதில் , மேரிலாந்தின் டண்டல்கில் உள்ள ஜீன் கெட்டல் ஸ்டுடியோ ஆஃப் டான்ஸில் கீப்லர் பாலே, ஜாஸ் மற்றும் டேப் டான்சிங் போன்ற வகுப்புகளில் கலந்துகொண்டார். இவர் தனது ஆரம்ப பள்ளிப்படிப்புக்காக ரோசடேலில் உள்ள செயின்ட் கிளெமென்ட் மேரி ஹோஃபாவர் பள்ளிக்குச் சென்றார்.1990 ஆம் ஆண்டில், ஸ்டேசி மிஸ் மேரிலேண்ட் ப்ரீ-டீன் என்ற பட்டத்தை வென்றார். தேசிய இளம் பெண் பட்டம் வென்றார். அனைத்து பெண்கள் பள்ளியான பால்டிமோர் கத்தோலிக்க உயர்நிலைப் பள்ளியில் படித்த பிறகு, டோவ்ஸன் பல்கலைக்கழகத்தில் பயின்றார், அங்கு இவர் வெகுஜன தகவல்தொடர்பு பிரிவில் கல்வி பயின்றார். இவர் ஒரு பகுதி உதவித் தொகையுடன் பல்கலைக்கழகத்தில் பயின்றார் மற்றும் 3.7 கிரேடு புள்ளி சராசரி (ஜிபிஏ) பெற்றார். *பெக்கர்* மற்றும் *லிபர்ட்டி ஹைட்ஸ்* போன்ற திரைப்படங்களிலும், சிறிய வடிவழகு வேலைகளிலும் ஈடுபட்டார் கீப்லர் 18 வயதில் பால்டிமோர் ரேவன்ஸ் கால்பந்து அணிக்கு ஒரு உற்சாகமளிக்கும் பெண்ணாக இருந்தார் .
# செண்பகத் தோப்பு அணை

**செண்பகத் தோப்பு அணை** என்பது தமிழ்நாட்டின், திருவண்ணாமலை மாவட்டத்தில், சந்தவாசல் அருகே அமைந்துள்ள ஒரு அணையாகும். ஜவ்வாது மலையிலிருந்து உருவாகும் கமண்டல நாகநதியின் குறுக்கே கட்டப்பட்டுள்ள இந்த அணையின் கட்டுமானப் பணிகள் 2001 ஆம் ஆண்டு துவக்கப்பட்டது. இதன் நீர்மட்டத்தின் உயரம் 62.32 அடியாகும். நீர் கொள்ளவு 287 மில்லியன் கன அடியாகும்.
# பாபு அருங்காட்சியகம், விஜயவாடா

**பாபு அருங்காட்சியகம்** (முன்னர்‘ **விக்டோரியா ஜூபிலி மியூசியம்** ) என்று அழைக்கப்பட்டது. இது ஒரு தொல்பொருள் அருங்காட்சியகம் ஆகும். இந்த அருங்காட்சிகம் இந்தியாவில் ஆந்திரப்பிரதேசத்தில் விஜயவாடாவில் எம்ஜி சாலையில் அமைந்துள்ளது. புகழ்பெற்ற திரைப்பட இயக்குநர், இல்லஸ்ட்ரேட்டர், கார்ட்டூனிஸ்ட் மற்றும் எழுத்தாளரான பாபு (திரைப்பட இயக்குநர்) அவர்களின் நினைவாக இந்த அருங்காட்சியகத்திற்கு பெயர் மாற்றம் செய்யப்பட்டது. இந்த அருங்காட்சியகம் தொல்பொருள் துறையால் பராமரிக்கப்பட்டு வருகிறது இந்த அருங்காட்சியகத்தில் அதிக எண்ணிக்கையிலான புத்த மற்றும் இந்து மதம் சார்ந்த சிற்பங்கள், ஓவியங்கள் மற்றும் கலைப்பொருள்கள் காணப்படுகின்றன. இந்த கலைப்பொருள்களில் சில கி.பி.2 ஆவது மற்றும் 3ஆவது நூற்றாண்டு காலத்தைச் சேர்ந்தவையாக உள்ளன. இந்த அருங்காட்சியகக் கட்டிடத்தின் கட்டமைப்பு இந்தோ-ஐரோப்பிய கட்டிடக்கலை பாணியில் அமைந்துள்ளது. நூறு ஆண்டுகளுக்கும் மேலான பெருமையையுடைய கட்டட அமைப்பாக அது உள்ளது. .
# பாபு அருங்காட்சியகம், விஜயவாடா

## வரலாறு

1887 ஆம் ஆண்டின்போது நடைபெற்ற விக்டோரியா மகாராணியின் பொன்விழாவின் கொண்டாட்டங்களின் ஒரு பகுதியாக இந்த அருங்காட்சியகம் உருவாக்கப்பட்டது. இந்த அருங்காட்சியகத்திற்கான அடிக்கல்1887 ஜூன் 27 அன்று கிருஷ்ணா மாவட்ட மாவட்ட ஆட்சியர் ராபர்ட் செவெல் அடிக்கல் நாட்டப்பட்டது. ஸ்ரீ பிங்காலி வெங்கய்யா 1921 இல் இந்த கட்டடம் அமைந்துள்ள இடத்தில் மகாத்மா காந்திக்கு மூன்று வண்ணக் கொடியை வழங்கினார். இந்த கட்டிடம் ஆரம்பத்தில் தொழில்துறை கண்காட்சிகளை நடத்திவைப்பதற்காகப் பயன்பட்டது. இந்த அருங்காட்சியகம் 1962 ஆம் ஆண்டில் ஆந்திர அரசு தொல்பொருள் மற்றும் அருங்காட்சியகங்களின் நிர்வாகத்தின்கீழ் ஒரு தொல்பொருள் அருங்காட்சியகமாக மாற்றப்பட்டது.
# பாபு அருங்காட்சியகம், விஜயவாடா

## சிறப்புகள்

மூன்று வண்ணக்கொடி வழங்கப்பட்ட நிகழ்வின்போது தேசியத் தலைவர்களான மோதிலால் நேரு, ஜவஹர்லால் நேரு, வல்லபாய் படேல், லாலா லஜ்பத்ராய், பாபு ராஜேந்திர பிரசாத், தங்குருட்டி பிரகாசம் பந்துலு உள்ளிட்ட பல தலைவர்கள் கலந்துகொண்டனர். இந்த மூன்று வண்ணக்கொடியில் தான் மகாத்மகா காந்தி சக்கரத்தை இணைத்து அதனை இந்திய தேசிய காங்கிரஸ் அமைப்பின் கொடியாக அறிவித்தார். அது பின்னர் 22 சூலை 1947இல் இந்திய தேசியக்கொடியாக அறிவிக்கப்பட்ட பெருமையைப் பெற்றது. இந்த அருங்காட்சியகத்தில் உள்ள அனைத்து காட்சிப்பொருள்கள் பாரம்பரியக் கட்டடத்தில் இரண்டு தளங்களிலும், பின்னர் கட்டப்பட்ட இணைப்புக்கட்டடத்திலும் காட்சிப்படுத்தப்பட்டுள்ளன. இங்குள்ள காட்சிக்கூடங்களில் சிற்பத் தோட்டமும் ஒன்றாகும். அதில் 93 கல் சிற்பங்களும், பிற சிற்பங்களும் உள்ளன. அவை சாதவாகனர் காலம் (கி.பி.2ஆம் நூற்றாண்டு) தொடங்கி பிற்கால விஜயநகர் காலம் (கி.பி.17ஆம் நூற்றாண்டு)வரையிலானவையாக உள்ளன. அவை பலவகையான கற்களால் செதுக்கப்பட்டவையாகும். தரை தளத்தில் வரலாற்றுக்கு முந்தைய காலத்தைச் சேர்ந்த பொருள்கள் காட்சிப்படுத்தப்பட்டுள்ளன. அவற்றுள் உலோகங்களால் ஆனவை உள்ளிட்ட பல அடங்கும். முதல் தளத்தில் ஐரோப்பிய மற்றும் இந்திய ஓவியங்கள் காட்சிப்படுத்தப்பட்டுள்ளன. ஆயுதங்கள் மற்றும் போர் கருவிகளுக்காக ஒரு தனி காட்சிக்கூடம் செயல்பட்டுவருகிறது.
# பாபு அருங்காட்சியகம், விஜயவாடா

## ஓவியங்கள் மற்றும் நினைவுச்சின்னங்கள்

இந்த அருங்காட்சியகத்தில் வரலாற்று காட்சியகங்கள், கல்வெட்டு எழுத்துக்கள், நாணயங்கள், வாள், உடல் கவசங்கள், பாதுகாப்பு கவசங்கள், ஆயுதங்கள், அலங்காரப் பொருள்கள் போன்றவை காட்சிப்படுத்தப்பட்ட வகையில் உள்ளன. ஆந்திரப்பிரதேசத்தில் உள்ள கிருஷ்ணா மாவட்டத்தில் உள்ள அல்லூரு என்னுமிடத்தைச் சேர்ந்த, வெள்ளை சுண்ணாம்புக்கல்லால் ஆன நின்ற கோலத்தில் உள்ள (கி.பி.3 ஆம் 4 ஆம் நூற்றாண்டு), புத்தர் சிலை இங்கு காட்சிப்படுத்தப்பட்டுள்ளவற்றில் ஒன்றாகும். இறைவன் சிவன் மற்றும் தேவி துர்கா வதம், மகிஷாசுரன் (கி.பி.2 ஆவது நூற்றாண்டு) உள்ளிட்ட பல சிற்பங்களை இந்த அருங்காட்சியகத்தில் காணலாம்.
# பிரஞ்சு உணவு

**பிரஞ்சு உணவு** (ஆங்கிலம்: French cuisine) பிரான்சு சமையல் மரபுகள் மற்றும் நடைமுறைகளை கொண்டுள்ளது. பல நூற்றாண்டுகளாக பிரெஞ்சு உணவு வகைகள், எசுப்பானியா, இத்தாலி, சுவிட்சர்லாந்து, ஜெர்மனி, அத்திலாந்திக்குப் பெருங்கடல் பகுதி மற்றும் பெல்ஜியம், போன்ற சுற்றியுள்ள பல நாடுகளின் கலாச்சாரங்களை உள்வாங்கிக் கொண்டுள்ளது. கூடுதலாக. அந்நாட்டின் நீண்ட மேற்கு கடற்கரையோரங்களில் அதன் சொந்த உணவு மரபுகளுடன் கலந்துள்ளது. பிரஞ்சு சீஸ் மற்றும் பிரஞ்சு ஒயின் ஆகியவை பிரஞ்சு உணவின் முக்கிய பகுதியாகும். அவற்றில் பல வேறுபாடுகள் மற்றும் பிராந்திய மற்றும் தேசிய அளவில் வெவ்வேறு பங்குகளை பாத்திரங்களை வகிக்கின்றன.  
14 ஆம் நூற்றாண்டில் அரச குடும்பத்தினரிடம், சமையல் பணியை மேற்கொண்ட "தெய்லெவென்ட்" ( "குய்லாம் டைரல்") என்பவர் எழுதிய "லு வயண்டியர்" என்ற முறையப் பின்பற்றி வந்துள்ளது. இது முந்தைய இடைக்கால பிரான்சு நாட்டின் தொகுப்புகள் ஆகும். பிரெஞ்சு உணவுகளை 20 ஆம் நூற்றாண்டில் அகசுடே எசுகோபியர் என்பவர் நவீனப்படுத்தினார்.
எவ்வாறாயினும், உள்ளூர் சமையல் தன்மையில் பிரான்சின் மண்டலங்களில் காணப்படுவதை விட்டுவிட்டு, வீட்டு சமையல்காரர்களால் செயல்படுத்துவது கடினமாக கருதப்பட்டது.  
காசுட்ரோ-சுற்றுலா மற்றும் * மிச்செலின் கையேடு * ஆகியவை 20 ஆம் நூற்றாண்டில் தொடங்கி பிரெஞ்சு கிராமப்புறங்களின் பணக்கார முதலாளித்துவ மற்றும் விவசாய உணவு வகைகளுடன் மக்களை அறிமுகப்படுத்த உதவியது. பிரான்சின் தென்மேற்கில் உள்ள உணவு வகைகளில் கேஸ்கன் உணவு வகைகள் பெரும் தாக்கத்தை ஏற்படுத்தியுள்ளன. ஒரு காலத்தில் பிராந்தியத்தில் மட்டுமே காணப்பட்ட பல உணவுகள் நாடு முழுவதும் பெருகின.  
பிரெஞ்சு சமையல் பற்றிய அறிவு மேற்கத்திய உணவு வகைகளுக்கு குறிப்பிடத்தக்க பங்களிப்பை வழங்கியுள்ளது. மேற்கத்திய சமையல் பள்ளி வாரியங்கள் மற்றும் சமையல் கல்வியில் இதன் அளவுகோல்கள் பரவலாகப் பயன்படுத்தப்படுகின்றன. நவம்பர் 2010 இல், ஐக்கிய நாடுகள் கல்வி, அறிவியல், பண்பாட்டு நிறுவனத்தில் பிரெஞ்சு காஸ்ட்ரோனமி சேர்க்கப்பட்டது.
# பிரஞ்சு உணவு

## வரலாறு

### இடைக்காலம்

பிரெஞ்சு இடைக்கால உணவுகளில், பிரபுக்களிடையே விருந்துகள் பொதுவானவை. பல வகை உணவுகள் தயாரிக்கப்படும், ஆனால் அவை அனைத்தும் ஒரே நேரத்தில் வழங்கப்படும். உணவு பொதுவாக கையால் உண்ணப்பட்டது, கட்டைவிரல் மற்றும் இரண்டு விரல்களுக்கு இடையில் வைத்து இறைச்சிகள் வெட்டப்பட்டு பெரிய துண்டுகளாக உண்ணப்பட்டது. சுவையூட்டிகள் மிகவும் பதப்படுத்தப்பட்ட மற்றும் தடிமனாக இருந்தன, மேலும் அதிக சுவை கொண்ட கடுகுகள் பயன்படுத்தப்பட்டன. "பைஸ்" ஒரு பொதுவான விருந்து பொருளாக இருந்தது. முதன்மையாக உணவாக இல்லாமல் ஒரு அடைக்கப்பட்ட உணவாக பரிமாரப்பட்டது. மற்றும் இடைக்காலத்தின் பிற்பகுதி வரை குறுக்குவழி பை உருவாக்கப்பட்டது.  
உணவு பெரும்பாலும் இனிப்புடனே முடிவடைகிறது. இது பின்னர் நவீனமாக மாறியது. மேலும் பொதுவாக 'டிராகீஸ்' (இடைக்காலத்தில், கடினப்படுத்தப்பட்ட சர்க்கரை அல்லது தேனிலால் செய்யப்பட்ட மசாலா கட்டிகள்), பழைய சீஸ் மற்றும் மசாலா ஆகியவற்றைக் கொண்டிருந்தது.  
அக்காலத்தின் உணவுப் பொருட்கள் பருவங்கள் மற்றும் தேவாலய நாட்காட்டிக்கு ஏற்ப பெரிதும் மாறுபட்டன, மேலும் பல உணவுப் பொருட்கள் உப்பு, மசாலா, தேன் மற்றும் பிற பதப்படுத்தப்பட்டு பாதுகாக்கப்பட்டன. வசந்த காலத்தின் பிற்பகுதி, கோடை மற்றும் இலையுதிர் காலம் ஆகிய காலங்களில் அதிகம் உண்ணப்பட்டது. அதே நேரத்தில் குளிர்காலத்தில் உணவு மிகவும் குறைவாகவே இருந்தது. குளிர்காலத்தின் தொடக்கத்தில் கால்நடைகள் உபயோகபடுத்தப்பட்டன. மாட்டிறைச்சி பெரும்பாலும் உப்பிடப்பட்டது, அதே நேரத்தில் பன்றி இறைச்சி உப்பு மற்றும் தீயில் சுடப்பட்டு பாதுகாக்கப்பட்டு வந்துளது.
# நரந்தம் புல்

**நரந்தம் புல்** (*Cymbopogon citratus*, பொதுவாக *West Indian lemon grass* அல்லது பொதுவாக *lemon grass* என அழைக்கப்படுவது) என்பது கடல்சார் தென்கிழக்கு ஆசியாவை பூர்வீகமாகக் கொண்ட ஒரு வெப்பமண்டல தாவரமாகும், அங்கிருந்து மேலும் பல வெப்பமண்டல பகுதிகளுக்கு அறிமுகப்படுத்தப்பட்டது.  
இது பெரும்பாலும் தண்டு வடிவத்தில் விற்கப்படுகிறது. இங்கிலாந்து போன்ற மித வெப்பமான பகுதிகளில் இதை வளர்க்க முடியும் என்றாலும், உறைபனியை இது தாங்காது.
# நரந்தம் புல்

## பரவல்

*நரந்தம் புல்லானது* கடல்சார் தென்கிழக்காசியாவை ( மலேசியா ) பூர்வீகமாகக் கொண்டது. இது காலனித்துவ காலத்திலிருந்து தெற்கு ஆசியாவில் பரவலாக அறிமுகப்படுத்தப்பட்டது. முதலாம் முதலாம் உலகப் போருக்குப் பிறகு, மடகாசுகர், தென் அமெரிக்கா மற்றும் நடு அமெரிக்காவிற்கு இது அறிமுகப்படுத்தப்பட்டது. இது இப்போது உலகளவில் வெப்பமண்டலங்கள் மற்றும் துணை வெப்பமண்டலப் பகுதிகள் முழுவதும் இயல்பாக்கம் செய்யப்பட்டுள்ளது.  
இதன் தாயகப் பகுதியான இந்தோனேசியா மற்றும் மலேசியாவில் *செரே*, *செராய்* அல்லது *செராய்* *டாபூர்* என்று அழைக்கப்படுகிறது; மேலும் டாங்கலட்*,* *சாலை, மற்றும்* பலியோகோ என்று பிலிப்பைன்சில் அழைக்கப்படுகிறது.
# நரந்தம் புல்

## சமையல் பயன்கள்

ஒரு பேரங்காடியியல் விற்கப்படுகின்றன.]]
*நரந்தம் புல்லானது* பிலிப்பைன்ஸ் மற்றும் இந்தோனேசியாவில் ஏராளமாக உள்ளது, அங்கு இது *டாங்லாட்* அல்லது *செரே என்று அழைக்கப்படுகிறது* . அதன் மணம் கொண்ட இலைகள் பாரம்பரியமாக சமையலில் பயன்படுத்தப்படுகின்றன. குறிப்பாக *லெச்சான்* மற்றும் வறுத்த கோழிக்கு பயன்படுத்தப்படுகின்றன.  
இதன் காய்ந்த இலைகளை மட்டுமே கொண்டோ அல்லது தேயிலையோடு சுவைக்காக சிறிது சேர்த்தோ தேநீர் தயாரிக்கலாம். இது எலுமிச்சை சாற்றைப் போன்று சுவையை அளிக்கிறது. என்றாலும் இதன் சுவையானது கணிசமான புளிப்பு அல்லது கடும்புளிப்பில் லேசான இனிப்பு கலந்தது போன்று இருக்கும்.
# நரந்தம் புல்

## மருத்துவ பயன்கள்

*நரத்தம் புல்லின்* இலைகள் பாரம்பரிய மருத்துவத்தில் பயன்படுத்தப்படுகின்றன. மேலும் இவை பெரும்பாலும் மூலிகை துணை உணவுகள் மற்றும் தேநீரில் பயன்படுத்தப்படுகின்றன.  
பிரேசிலின் க்ராஹ் மக்களின் நாட்டுப்புற மருத்துவத்தில், இது ஏக்க அடக்கி, உறக்க ஊக்கி மற்றும் வலிப்படக்கி ஆகிய பண்புகளைக் கொண்டிருப்பதாக நம்பப்படுகிறது.  
இந்தியாவின் பாரம்பரிய மருத்துவத்திலும் இத்தாவர இலைகள் ஊக்கியாகவும், வியர்வைதள்ளியாகவும், நோய் முறைப்படி அடுத்தடுத்து வருவததடுக்கும் மருந்தாகவும், ஆன்டிகாடர்ஹால் மருந்தாகவும் பயன்படுத்தப்படுகிறது. மேலும் இதன் எண்ணையானது இரைப்பைக் குடல் வலி நீக்கி, கால்நடைகளின் மூளைத்திறன் குறைப்பி, வலி நிவாரணி, காய்ச்சலடக்கி, பக்ட்டீரியப்பகை, மற்றும் காளான் நீக்கி என பயன்படுத்தப்படுகிறது .  
ஆய்வக ஆய்வுகளில் *செயற்கைக் கல முறையில்*, ஆக்ஸிஜனேற்ற மற்றும் அழற்சி எதிர்ப்பு பண்புகள் மற்றும் காளான் நீக்கி பண்புகள் காணப்பட்டன. ( *சிம்போபோகன் மார்டினி* அந்த ஆய்வில் மிகவும் பயனுள்ளதாக இருந்தது).  
நரந்தம் புல் எண்ணெயில் மைர்சீன், சிட்ரோனெல்லா, சிட்ரோனெல்லால் மற்றும் ஜெரானியோல் ஆகியவற்றுடன் 65-85% சிட்ரலும் உள்ளது. நீரிலிருந்து எண்ணெயைப் பிரிக்க ஹைட்ரோஸ்டீம் வடிகட்டுதல், ஒடுக்கம் மற்றும் குளிரூட்டல் ஆகியவற்றைப் பயன்படுத்தலாம். நீர்த்திரவக்கூழ், ஒரு பக்க விளைபொருள் செயல்முறையின் துணை தயாரிப்பாக, லோஷன்கள், கிரீம்கள் மற்றும் முக சுத்தப்படுத்திகள் போன்ற தோல் பராமரிப்பு பொருட்களின் உற்பத்திக்கு பயன்படுத்தப்படுகிறது. இந்த தயாரிப்புகளில் முக்கிய பொருட்கள் நறுமண சிகிச்சையில் பயன்படுத்தப்படும் நரந்தம் புல் எண்ணெய் மற்றும் "நீக்ரோஸ் எண்ணெய்" ( தேங்காய் எண்ணெய்யுடன் எலுமிச்சை புல் எண்ணெயின் கலவை) ஆகும்.
# நரந்தம் புல்

## பூச்சிகள் மீதான விளைவு

தேனீ வளர்ப்பவர்கள் சில நேரங்களில் தேனீக் கூட்டங்களை ஈர்க்க பொறிகளில் நரந்தம் புல் எண்ணெய் பயன்படுத்துவர். வீட்டு விலங்குகளை கடிக்கும் ஒருவகை ஈயை விரட்டும் திறனுக்காக நரந்தம் புல் எண்ணெயைக் கொண்டு சோதிக்கப்பட்டது.
# சந்திரதாரி அருங்காட்சியகம்

**சந்திரதாரி அருங்காட்சியகம்** இந்தியாவில் பீகாரில் உள்ள தர்பங்கா என்னுமிடத்தில் 1957 ஆம் ஆண்டில் மாநில அரசால் நிறுவப்பட்ட அருங்காட்சியகமாகும். முதலில் இந்த அருங்காட்சியகம் மன்சரோவர் ஏரியின் கிழக்குக் கரையில் அமைந்திருந்தது. 1974 ஆம் ஆண்டில் தற்போதைய இரண்டு மாடிகளைக் கொண்ட கட்டடத்திற்கு மாற்றப்பட்டது. மதுபானியின் ஜமீன்தாராக இருந்த சந்திரதாரி சிங் என்பவருடைய தனிப்பட்ட சேகரிப்புகளைக்க் கொண்டு இந்த அருங்காட்சியகம் அமைக்கப்பட்டது.  
சந்திரந்ததாரி அருங்காட்சியகம் 7 டிசம்பர் 1957 இல் நிறுவப்பட்டது. முன்னதாக இந்த அருங்காட்சியகம் *மிதிலா அருங்காட்சியகம்* என்று அழைக்கப்பட்டது. பின்னர் இந்த அருங்காட்சியகம் மதுபனி மாவட்டத்தைச் சேர்ந்த பிரதான நன்கொடையாளரான ரந்தி தோதியைச் சேர்ந்த நிலக்கிழாரான *பாபு* சந்திரஹேரி *சிங்* பெயர் மாற்றம் பெற்றது.அவர்களிடமிருந்து பெறப்பட்ட கலைப்பொருட்கள் மற்றும் பாரம்பரிப் பொருள்களைக் கொண்டு இந்த அருங்காட்சியகம் அமைக்கப்பட்டது.
# சந்திரதாரி அருங்காட்சியகம்

## காட்சிப்பொருள்கள்

சந்திரதாரி அருங்காட்சியகத்தில் உள்ள 11 காட்சிக்கூடங்களில் தொல்பொருள் மற்றும் கலைப் படைப்புகள் காட்சிக்கு வைக்கப்பட்டுள்ளன. ஒவ்வொன்றும் வெவ்வேறு வகையைச் சார்ந்த கலைப்பொருட்கள் ஆகும். காட்சிப்படுத்தப்பட்டுள்ள கலைப் பொருள்களில் கண்ணாடியால் ஆன கவர்ச்சிகரமான கலைப்பொருட்கள், நெசவாளர்களின் அரிய மற்றும் அற்புதமான கலைப் படைப்புகள் மற்றும் வெவ்வேறு பாணிகளைச் சேர்ந்த அரிய சிறியவகை ஓவியங்கள் ஆகியவை அடங்கும். ஜெய்தேவின் கீத்-கோவிந்தாவை அடிப்படையாகக் கொண்ட கோபிகளுடன் உள்ள கிருஷ்ணா லீலா ஓவியம் இங்குள்ள ஓவியங்களில் மிகவும் குறிப்பிடத்தக்கதாகும். மிகச் சிறந்த காவியமான ராமாயணத்தினை விவரிக்கும் ஓவியம் இந்த அரங்கில் சிறப்பாக அமைக்கப்பட்டுள்ளது. இந்த அருங்காட்சியகத்தில் இந்திய, நேபாள மற்றும் திபெத்திய பாணியில் அமைந்த பித்தளையால் செய்யப்பட்ட சிலைகளின் அற்புதமான தொகுப்புகள் காட்சிப்படுத்தப்பட்டு உள்ளன. துர்கா, சூர்யா மற்றும் சிவபெருமானின் சிலைகள் மிகவும் கவர்ச்சிகரமானயாக உள்ளன. பௌத்தம் தொடர்பான சிலைகளும் இங்கு காட்சிக்கு வைக்கப்பட்டுள்ளன. இயற்கை வரலாறு என்ற தலைப்பில் அமைந்துள்ள கலைக்கூடப்பிரிவில் விலையுயர்ந்த கற்கள் காட்சிப்படுத்தப்பட்டுள்ளன. இந்த அருங்காட்சியகத்தில் நூலக வசதிகளும் உள்ளன. கண்ணாடி, துணி, உலோகம் போன்ற பலவாறானவற்றில் அமைந்த காவியக் கதைகள், கற்கள், போர்த் துப்பாக்கிகள் மற்றும் பிற சுவாரஸ்யமான கலைப்பொருள்கள் இங்கு காட்சிப்படுத்தப்பட்டுள்ளன. சந்திரதாரி என்பவர் அருகிலுள்ள மதுபனி என்ற நகரில் வசித்து வந்தார், அவரது குடும்பத்தினர் இந்த அருங்காட்சியகத்திற்காக அவரது சேகரிப்புகளை நன்கொடையாக வழங்கியுள்ளனர்  
இந்த அருங்காட்சியகம் பொது மக்களின் பார்வையாளர்களுக்காக காலை 10.00 மணி முதல் மாலை 4.00 மணி வரை திறந்து வைக்கப்பட்டிருக்கும். இங்கு பார்வையாளர்களிடமிருந்து எவ்வித கட்டணமும் வசூலிக்கப்படுவது இல்லை. நாட்டைச் சேர்ந்த பல பிரபலங்கள் பலர் இந்த அருங்காட்சியகத்திற்கு வந்து பார்வையிட்டுச் சென்றுள்ளனர். தர்பங்காவைச் சேர்ந்த மகாராஜா காமேஸ்வர் சிங் தனது பாரம்பரியத்தை பாதுகாத்து வந்துள்ளார். முன்னாள் பிரதமர் லால் பகதூர் சாஸ்திரி, இந்திரா காந்தி, முன்னாள் ஜனாதிபதி டாக்டர் ஜாகீர் ஹுசைன், லோக்நாயக் ஜெயப்பிரகாஷ் நாராயண் மற்றும் அவரது மனைவி பிரதிஷ்தி, முன்னாள் முதலமைச்சர் டாக்டர் ஸ்ரீகிருஷ்ணா கோ, கற்பூரி தாக்கூர், முன்னாள் ஆளுநர் டாக்டர் ஏஆர் கித்வாய், டாக்டர் எல்.பி. ஷாஹி, ஜெகன்னாத் கவுஷல், நிதீஷ் குமார் உள்ளிட்ட பெருமக்கள் இங்கு காட்சிப்படுத்தப்பட்டுள்ள 5,000 காடசிப்பொருள்களைக் கண்டுகளித்துச் சென்றுள்ளனர்.
# விரகனூர் மதகு அணை

**வைகை நீர்த்தேக்கம்** அல்லது **விரகனூர் மதகு அணை** (Viraganoor dam) என்று பெரும்பாலும் அழைக்கப்படும் இது ** வைகை ஆற்றின்** குறுக்கே கட்டப்பட்டுள்ள மூன்றாவது அணையாகும். இந்த அணையானது மதுரை நகரத்திலிருந்து 10 கி.மீ. தூரத்தில் மதுரை மற்றும் இராமநாதபுரம் இடையே உள்ள இராமேஸ்வரம் தேசிய நெடுஞ்சாலை 49 இல் அமைந்துள்ளது . இந்த அணை தமிழ்நாடு பொதுப்பணித் துறையின் (பி. டபிள்யூ. டி) பராமரிப்பில் உள்ளது. அணைக்கு அருகில் ஒரு சிறிய பூங்காவும் பராமரிக்கப்படுகிறது. அணையைச் சுற்றியுள்ள பகுதிகளில் நீர்ப்பாசன நோக்கத்திற்காகவும், குடிநீர்த் தேவைக்காகவும் நீரைப் பயன்படுத்துவதே அணையின் முக்கிய நோக்கம் ஆகும்.
# விரகனூர் மதகு அணை

## வரலாறு

இது நிலக்கோட்டை அருகேயுள்ள பேரணை தடுப்பணைக்கும் பார்த்திபனூர் மதகு அணைக்கு இடையே வைகை ஆற்றின் மீது கட்டப்பட்ட மதகணை ஆகும். நீரைத் தேக்கி மதுரை மற்றும் சிவகங்கை மாவட்டத்தில் 87 கண்மாய்களை நிரப்பி, சுமார் 40,743 ஏக்கர் நிலம் பாசன வசதிக்காக விரகனுாரில் 1975 ஆம் ஆண்டு 18.77 லட்சம் ரூபாய் செலவில் இந்த மதகு அணை கட்டப்பட்டது. 2010 ஆம் ஆண்டு 5 கோடி மதிப்பீட்டில் *விரகனூர் மதகணைப் பூங்கா, மதுரை - மறுசீரமைப்புத் திட்டம் 2010* இன்படி தடுப்புத் தரைத் தளம் மறுசீரமைத்துப் புதுப்பிக்கப்பட்டது.
# விரகனூர் மதகு அணை

## பாசனப் பயன்பாடு

அணையில் வலது கால்வாய்க்கு மூன்று, இடது கால்வாய்க்கு இரண்டு, இராமேஸ்வரம் நெடுஞ்சாலையில் ஆறு மற்றும் அணை குறுக்கே 18 மதகுகள் அமைத்து தண்ணீர் பகிரப்படுகிறது. வலது தலை மதகு மூலம் பிரம்பனுார், திருப்புவனம், கொந்தகை, மானாமதுரை வரை 27,080 ஏக்கர் நிலம் பாசன வசதி பெறும். இடது தலை மதகு பகுதி மூலம் சக்கிமங்கலம், சக்குடி வரை 13,662 ஏக்கர் நிலம் பாசன வசதி பெறும். மேலும் இந்த மதகு அணையில் இருந்து பார்த்திபனூர் மதகு அணை வரை 72 குடிநீர் திட்டங்களும் செயல்படுத்தப்படுகின்றன. கடந்த 2018 ஆம் ஆண்டு நவம்பர் மாதத்தில் வைகை பூர்வீகப் பாசனப் பகுதிகளுக்குப் பொதுப்பணித் துறையினரால் நீர் திறந்துவிடப்பட்டது. துவரிமான் முதல் விரகனுார் வரை 120 இடங்களில் மழைநீர் ஆற்றிற்குள் செல்வதற்காக வரத்து கால்வாய்கள் உள்ளன. ஆனால் அவை பெரும்பாலும் கழிவு நீர்க் கால்வாயாக மாறிவருகின்றன.
# விரகனூர் மதகு அணை

## பூங்கா

அணைக்கட்டுக்கு அருகே ஏறத்தாழ மூன்றரை ஏக்கரில் இங்கு அடர்ந்த மரங்கள் சூழ்ந்த பூங்கா அமைக்கப்பட்டு, மதுரையின் முக்கியச் சுற்றுலா தலமாக இருந்தது. அணை முகப்பில் செங்கற்களால் வடிவமைக்கப்பட்ட யானை சிலை, செயற்கை நீரூற்று, ஆற்றின் குறுக்கே நடைபாதை, விளையாட்டு உபகரணங்கள், சிமெண்ட் நாற்காலிகள் போன்றவை இதன் குறிப்பிடத்தக்க அம்சங்களாகும். இங்குப் பள்ளி மாணவர்கள் கல்வி சுற்றுலா வருவர் மேலும் சினிமா படப்பிடிப்பும் நடந்துள்ளது. ஆனால் 2015 ஆம் ஆண்டு வக்கில் வைகை ஆற்றில் தண்ணீர் வரத்து குறைந்து போன நிலையில் பூங்காவின் பராமரிப்பு கைவிடப்பட்டு, முள்செடிகள் சூழ்ந்த பகுதியாகிவிட்டது. இதனை மேம்படுத்தும் பணியில் பொதுப்பணித் துறையினர் ஈடுபட்டு வருகின்றனர்.
# கண்ணமங்கலம் தொடருந்து நிலையம்

**கண்ணமங்கலம் தொடருந்து நிலையம்** (*Kannamangalam Railway Station*, நிலையக் குறியீடு:*KMM*) இந்தியாவின், தமிழ்நாட்டின், திருவண்ணாமலை மாவட்டத்தில், ஆரணி வட்டத்தில் உள்ள கண்ணமங்கலம் என்னுமிடத்தில் வேலூர் - ஆரணி - விழுப்புரம் நெடுஞ்சாலையில் அமைந்துள்ளது.  
இந்நிலையம், இந்திய ரயில்வேயின், தென்னக இரயில்வே மண்டலத்தில் உள்ள திருச்சிராப்பள்ளி கோட்டத்தின் கீழ் செயல்படுகிறது.
# கண்ணமங்கலம் தொடருந்து நிலையம்

## தொடருந்து சேவைகள்

இந்நிலையம், வேலூர் - ஆரணி - விழுப்புரம் நெடுஞ்சாலையில் அமைந்துள்ளது. இந்நிலையம் தென்னக இரயில்வே யின் பழைய மெயின் லைன் எனப்படும் சித்தூர், காட்பாடி, வேலூர், திருவண்ணாமலை, திருக்கோவிலூர், கடலூர் ரயில் பாதையில் உள்ளது. இப்பாதை பயணிகள் போக்குவரத்துக்கு 1889 ஆம் ஆண்டு திறக்கப்பட்டது. கண்ணமங்கலம் தொடருந்து பாதை, மின்மயமாக்கப்பட்ட தொடருந்து பாதையாகும்.
# கண்ணமங்கலம் தொடருந்து நிலையம்

## வெளியிணைப்புகள்

- கண்ணமங்கலம் தொடருந்து நிலையம் Indiarailinfo.
# கூட்டுப்பண்ணை

** கூட்டுப்பண்ணை** *(kolkhoz)* (, a contraction of **кол**лективное **хоз**яйство, collective ownership, **kol**lektivnoye **khoz**aystvo) என்பது சோவியத் ஒன்றியத்தின் வேளாண் கூட்டுறவு அமைப்பாகும். இவை அரசுப் பண்ணைகளுடன் இணைந்தே இயங்கின. இவை அந்நாட்டின் அக்தோபர்ப் பரட்சிக்குப் பின் உருவாகியய சமூகமயமாகிய வேளாண்மை அமைப்புகளாகும். இவை நிலவுடைமைப் பண்ணை அடிமை முறை, நிலக்கீழார்களின் பண்ணைகள், வீட்டுப் பண்ணைகளின் வேளாண் அமைப்புகளுக்கு மாற்றாக அமைந்தனவாகும்.  
பரப்புரைத் தொழிலாளரின் பெருமுயற்சியால் 1920 களில் கூட்டுப்பண்ணைகள் தன்னியல்பாக எழுச்சி கண்டன. தொடக்கத்தில் இவை உருசியாவின் மரபான வேளாண்மைக் கூட்டுறவு அமைப்புகளைப் போலவே அமைந்தாலும் பின்னர் படிமலர்ந்து கூட்டுப்பண்ணைகள் ஆகின. அக்தோபர் புரட்சியின் முதல் 15 ஆண்டுகளில் உருவாகிய படிப்படியாக உருவாகிய கூட்டுப்பண்ணைகள், 1928 இல் அரசு எதிர்ப்புரட்சியாளருடன் நடத்திய வலிவான பரப்புரை வழியாகவே உருவாகின.
# கூட்டுப்பண்ணை

## பெயர்

உருசியச் சொல்லே சில மொழிகளில் மாற்றமின்றிப் பயன்பட, மற்ற சில மொழிகளில் அச்சொல் மொழிக்கேற்ற ஒலிப்பு மாற்றத்தோடு பயன்பட்டு வருகிறது. எ.கா: , , இலித்வேனியன்:kolūkis, இலாத்துவா:kolhozs}}.
# கூட்டுப்பண்ணை

## கூட்டுறவு அமைப்பாக கூட்டுப்பண்ணை

கூட்டுப்பண்னை பயிரீட்டில் ஒரு கூட்டுறவு அமைப்பாகவே விளங்கியது. 1930 களில் இருந்து அரசியல் அமைப்பில் அமைந்த கூட்டுப்பண்ணையின் அரசுதரப் பட்டயம், இதைக் கூட்டுறவு நெறிமுறைகண் அடிப்படையிலேயே வரையறுத்தது. இந்தப் பட்டயத்தின்படி, இது உழவர்களின் தன்னார்வக் கூட்டுறவு உழைப்பில் மலர்ந்த வேளாண் விளைச்சல் அமைப்பாகும. இது சமூக உடைமை சார்ந்த தந்மேலாண்மை நெறிகளின்படியும் மக்களாட்சி இறையாண்மையுள்ள திறந்த ஆட்சியமைப்பாகும். இதில் பண்ணை வாழ்க்கைசார் அனைத்துக் கூறுபாடுகளையும் முடிவெடுக்கும் உரிமை அனைத்து உறுப்பினர்களின் முனைப்பான பங்கெடுப்பால் அமைகிறது".
# கூட்டுப்பண்ணை

## கூட்டுறவு அமைப்பாக கூட்டுப்பண்ணை

### பணி மேலாண்மை

#### செயலணி

புதிய கூட்டுப்பண்ணைகளில் அவற்றின் அகச்செயல்பாடு மிகவும் இன்றியமையாததாகும். இதற்குக் கூட்டுப்பண்ணையில் செயலணிகள் எனும் பல உழவர் குழுக்கள் உருவாக்கப்படுகின்றன. இந்தக் குழுக்களே நேரடியாகச் செயலில் ஈடுபடுகின்றன. 1929 ஆம் ஆண்டு சூலை மாத நிலவரப்படி, 200 முதல் 400 வீடுகள் அமைந்த பெரிய கூட்டுப்பண்ணைகள் 15 முதல் 30 வீடுகள் அமைந்த செயலணிகளாகப் பிரிந்து பணிபுரியும் நடைமுறை வழக்கில் வந்துவிட்டது.' செயலணி ஒரு கள உழவரின் தலைமையில் இயங்கியது. அவர் செயலணித் தலைவர் எனப்பட்டார். இவ்வாறு கள உழவர்களே தலைவராகி, சில பெண்தலைமைகளும் உருவாகின.  
1950 அளவில் கூட்டுப்பண்ணை இணைப்புகளுக்குப் பிறகு ஊரகக் கூட்டுப்பண்ணை எனும் சிக்கலான செயலணிகள் பெரிய கூட்டுப்பண்ணையின் உட்பிரிவுகளாக உருவாகின.
# கூட்டுப்பண்ணை

## கூட்டுறவு அமைப்பாக கூட்டுப்பண்ணை

### பணி மேலாண்மை

#### கூட்டுப்பண்ணை அலகு

செயலணிகள் இணைப்புகள் எனும் மேலும் சிறிய கூட்டுப்பண்ணை அலகுகளாகவும் பிரிக்கப்படலாம். இந்த அலகுகள் பண்ணையின் குறிப்பிட்ட செயலையோ அல்லது அனைத்து செயல்களையுமோ மேற்கொள்ளலாம்.
# கூட்டுப்பண்ணை

## அடிப்படை புள்ளிவிவரங்கள், சோவியத் ஒன்றியம்

** சோவியத் ஒன்றியக் கூட்டுப்பண்ணைகளும் அரசுப் பண்ணைகளும்: பண்ணைகளின் எண்ணிக்கை, சராசரி அளவு, வேளாண் விளைச்சலில் அவற்றின் பங்கு **  
| வீட்டுப் பங்கு |  |  |  |  |  |  |  |  |
| --- | --- | --- | --- | --- | --- | --- | --- | --- |
| 1960 | 44,000 | 7,400 | 6,600 | 26,200 | 44% | 18% | 38% |  |
| 1965 | 36,300 | 11,700 | 6,100 | 24,600 | 41% | 24% | 35% |  |
| 1970 | 33,000 | 15,000 | 6,100 | 20,800 | 40% | 28% | 32% |  |
| 1975 | 28,500 | 18,100 | 6,400 | 18,900 | 37% | 31% | 32% |  |
| 1980 | 25,900 | 21,100 | 6,600 | 17,200 | 35% | 36% | 29% |  |
| 1985 | 26,200 | 22,700 | 6,500 | 16,100 | 36% | 36% | 28% |  |
| 1990 | 29,100 | 23,500 | 5,900 | 15,300 | 36% | 38% | 26% | } |
தகவல் வாயில்: *Statistical Yearbook of the USSR*, various years, State Statistical Committee of the USSR, Moscow.
# கூட்டுப்பண்ணை

## 1991 க்குப் பின் மறைந்த கூட்டுப்பண்ணைகள்

** உருசியா, உக்ரைன், மால்தோவா கூட்டுப் பண்ணைகளும் தனியார்க் கூட்டுக்குழுமப் பண்ணைகளும், 1990-2005**
| மால்தோவா |  |  |  |  |  |  |  |
| --- | --- | --- | --- | --- | --- | --- | --- |
| 1990 | 12,800 | 29,400 | 8,354 | 10,792 | 531 | 1,891 |  |
| 1995 | 5,522 | 26,874 | 450 | 10,914 | 490 | 1,232 |  |
| 2000 | 3,000 | 27,645 | 0 | 14,308 | 41 | 1,386 |  |
| 2005 | 2,000 | 22,135 | 0 | 17,671 | 4 | 1,846 | } |
*தகவல் வாயில்கள்*:
- For Russia, *Agriculture in Russia*, statistical yearbook, State Statistical Committee, Moscow, various years.
- For Ukraine, *Rethinking Agricultural Reform in Ukraine* , IAMO, Halle, Germany.
- For Moldova, land balance tables, State Land Cadastre Agency, Chisinau, various years.
# போளூர் தொடருந்து நிலையம்

**போளூர் தொடருந்து சந்திப்பு (Polur Railway Junction)** திருவண்ணாமலை மாவட்டத்தில், கடலூர் - திருவண்ணாமலை - வேலூர் - சித்தூர் நெடுஞ்சாலையில் போளூர் நகரில் அமைந்துள்ளது.
# போளூர் தொடருந்து நிலையம்

## ரயில் சேவைகள்

போளூர் நகரில் போளூர் தொடருந்து நிலையம் ஒன்று உள்ளது. இந்த ரயில் நிலையம் தென்னக இரயில்வே யின் பழைய மெயின் லைன் எனப்படும் சித்தூர், காட்பாடி, வேலூர், திருவண்ணாமலை, திருக்கோவிலூர், கடலூர் ரயில் பாதையில் போளூர் ரயில் நிலையம் உள்ளது. இப்பாதை பயணிகள் போக்குவரத்துக்கு 1889 ஆம் ஆண்டு திறக்கப்பட்டது. போளூர் ரயில் பாதை மின்மயமாக்க பட்ட ரயில் பாதையாகும்.  
போளூர் தொடருந்து நிலையம் வழியாக பிற நகரங்களுக்கு செல்லும் ரயில்கள்:
- பெங்களூர்
- மும்பை
- திருப்பதி
- வேலூர்
- விழுப்புரம்
- புதுச்சேரி
# மாதிமங்கலம் ரயில் நிலையம்

**மாதிமங்கலம் ரயில் நிலையம் (Mathimangalam Railway Station)** திருவண்ணாமலை மாவட்டத்தில் வடமாதிமங்கலம் எனுமிடத்தில் ஆரணி - திருவண்ணாமலை நெடுஞ்சாலை மற்றும் வடமாதிமங்கலம் - துரிஞ்சிகுப்பம் சாலையில் அமைந்துள்ளது.  
வடமாதிமங்கலம் - துரிஞ்சிகுப்பம் சாலையில் மாதிமங்கலம் ரயில் நிலையம் ஒன்று அமைந்துள்ளது. இந்த ரயில் நிலையம் தென்னக இரயில்வே யின் பழைய மெயின் லைன் எனப்படும் சித்தூர், காட்பாடி, வேலூர், திருவண்ணாமலை, திருக்கோவிலூர், கடலூர் ரயில் பாதையில் உள்ளது. இப்பாதை பயணிகள் போக்குவரத்துக்கு 1889-ஆம் ஆண்டு திறக்கப்பட்டது. மாதிமங்கலம் ரயில் பாதை மின்மயமாக்க பட்ட ரயில் பாதையாகும்.
# பஷ்மினா

**பஷ்மினா** என்பது ஒரு சிறந்த வகைக் காஷ்மீர் கம்பளி ஆடை ஆகும் . அதிலிருந்து தயாரிக்கப்பட்ட துணி முதன் முதலில் காஷ்மீரில் நெய்யப்பட்டது. பஷ்மினா என்ற பெயர் பெரிசிய மொழியில் இருந்து பெறப்பட்டதாகு, (Persian /*pašmina). அ*தாவது "கம்பளியில் இருந்து தயாரிக்கப்பட்டது" என்பது இதன் பொருள். ஐரோப்பியர்கள் இந்த இழையை முதன்முதலில் முதன் முதலில் காஷ்மீரில்கண்டறிந்ததால் பஷ்மினா மேற்குலகில் 'காஷ்மீரி' என்று அழைக்கப்படுகிறது. கம்பளி காஷ்மீர் ஆட்டின் பல்வேறு இனங்களிலிருந்து பெறப்படுகிறது. லடாக் பீடபூமியில் உள்ள சாங்தேங்கி என்ற இடத்தில் சாங்தேங்கி அல்லது பஷ்மினா ஆடு, கார்கில் லடாக் பகுதியில் உள்ள மால்ரா ஆடு, இமாசலப் பிரதேசத்தில் மற்றும் வட இந்தியாவின் இமயமலையில் இருந்து சேகு ஆடு, நேபாளத்தின் சியாங்கரா ஆடு அல்லது நேபாளா ஆடு ஆகிய ஆட்டினங்களிலிருந்து பஷ்மினா பெறப்படுகிறாது. காஷ்மீர் மற்றும் நேபாளத்தில் வளரும் ஆடுகளிலிருந்து எடுக்கப்பட்ட பஷ்மினாவில் நெய்யப்படும் சால்வைகள் ’ ஷாஹ்மினா’ என்று அழைக்கப்படுகிறது. இந்த சால்வைகள் மிகச் சிறந்த காஷ்மீர் இழைகளிலிருந்து கைநூற்பால் சுழற்றப்பட்டு நெய்யப்படுகின்றன .